

**Cegléd Város Önkormányzatának Polgármesterétől**

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400

Ügyiratszám: C/……./2025. **Tárgy:** Igazgatási szünet elrendelése

**Előterjesztő**: dr. Csáky András polgármester

**Szakmai előterjesztők:** dr. Diósgyőri Gitta címzetes főjegyző

**Ügyintéző:** Jáger Mária irodavezető

**ELŐTERJESZTÉS**

**Cegléd Város Önkormányzata Képviselő-testületének**

**2025. február 13-ai nyilvános ülésére**

**Tisztelt Képviselő-testület!**

*Az igazgatási szünetről szóló 2023. évi XXVI. törvény* (a továbbiakban: Törvény) felhatalmazása szerint a 2025-ben – és minden további évben - elrendelhető igazgatási szünet *az igazgatási szünet elrendeléséről szóló 316/2024. (XI. 6.) Korm. rendelet* 1. §-aalapján „*minden évben az év decemberének 26. napját követő első munkanaptól az azt követő naptári év első munkanapját megelőző nap végéig tart.”*

<https://njt.hu/jogszabaly/2024-316-20-22.1>

Az önkormányzatok képviselő-testülete hivatali szervezetük tekintetében e kormányrendeletben megállapított időszakra igazgatási szünet elrendeléséről dönthetnek, normatív határozattal.

A Törvény 7. § (3) bekezdése szerint 2025-ben az igazgatási szünet elrendeléséről szóló önkormányzati határozatot legkésőbb a 2025. március 1. napjáig közzé kell tenni.

A törvényi felhatalmazás alapján elrendelt igazgatási szünet

* időtartama nem számít be hatósági és egyéb folyamatban lévő, illetve szünetelő eljárások, határidős válaszadások, adatszolgáltatások és egyes bírósági perek határidejébe – a Törvény 3. § (2) bekezdése, valamint a 7. § (3) bekezdés f) pontja értelmében;
* időtartamára eső munkanapokra a dolgozók rendes évi szabadságot vesznek ki;
* az igazgatási szünet időtartama alatt nem kell biztosítani, hogy az elektronikus ügyintézés keretében a hivatali tárhelyre érkezett üzenetek minden munkanapon átvételre kerüljenek.

Javasolom, hogy az igazgatási szünet elrendeléséről jelen ülésünkön határozzunk – a közzétételi kötelezettség és a megfelelő munkaszervezés érdekében.

Javasolom továbbá, hogy az igazgatási szünet időtartama alatt – energiatakarékossági, közigazgatási és munkajogi okokból - szüneteltesse az ügyfélfogadást a Hivatal.

Az előterjesztést a Jogi, Ügyrendi és Közbiztonsági Bizottság tárgyalja meg, a JÜB véleménye – jegyzőkönyvi kivonat formájában – a Képviselő-testület ülésén, helyben osztott anyagként kerül ismertetésre.

A döntéshozatal *Magyarország helyi önkormányzatairól szóló 2011. évi CLXXXIX. törvény* (Mötv.) 46. § (1) bekezdésben foglaltakra figyelemmel **nyilvános** ülés keretében, az Mötv. 50. § alapján, figyelemmel az Mötv. 42. § 2. pontjában foglaltakra, **minősített** többségű szavazati arányt igényel.

Cegléd, 2025. január 30.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete** – a*z igazgatási szünetről szóló 2023. évi XXVI. törvény* 7. § (1) bekezdésben biztosított hatáskörében eljárva, *az igazgatási szünet elrendeléséről szóló316/2024. (XI. 6.) Korm. rendelet* 1. §-aalapján

1. Téli igazgatási szünetet rendel el a Ceglédi Közös Önkormányzati Hivatalban (2700 Cegléd, Kossuth tér 1., a továbbiakban: Hivatal), 2025. december 29. és 2026. január 1. közötti (három munkanap) időtartamra.
2. Szünetelteti az ügyfélfogadást és a fogadóórák megtartását az 1. pontban meghatározott téli igazgatási szünet alatt.
3. Felkéri Kőröstetétlen Község Önkormányzatának Képviselő-testületét, hogy döntsön egyetértéséről a közös Hivatalt érintő téli igazgatási szünet és az ügyfélfogadás szüneteltetése tekintetében.
4. Utasítja a Hivatalt, hogy a határozatról az érintetteket értesítse, és gondoskodjon annak helyben szokásos közzétételéről.

Határidő: azonnal Felelős: dr. Csáky András polgármester

A határozatról értesülnek:

1-5. CKÖH szervezeti egységeinek vezetői helyben

6. Kőröstetétlen Község Önkormányzatának Képviselő-testülete

7. Ceglédi Hírmondó

8. cegled.asp.lgov.hu

9. Irattár

Az előterjesztést láttam:

Dr. Diósgyőri Gitta

címzetes főjegyző