# BÉRLETI SZERZŐDÉS

# 2. sz. MÓDOSÍTÁS

amely létrejött egyrészről

VÁRVAG Városüzemeltetési és Vagyongazdálkodási Nonprofit Közhasznú Kft. (székhely: 2700 Cegléd, Kossuth tér 1., adószám: 14736854-2-13, cégjegyzékszám: 13-09128232) képviseli: Mótyán Krisztián ügyvezető, mint Hasznosító (továbbiakban: Hasznosító)

másrészről

K&H Bank Zrt. (székhely: 1095 Budapest, Lechner Ödön fasor 9., adószám: 10195664-4-44, cégjegyzékszám: 01-10-041043) meghatalmazás alapján képviseli:

K&H Csoportszolgáltató Kft. (székhely: 1095 Budapest, Lechner Ödön fasor 9., adószám: 12372443-4-43, csoportazonosító: 17780120-5-43, cégjegyzékszám: 01-09-671000, képviseli: dr. Sándor Marianna ügyvezető igazgató, Seres Márton ügyvezető igazgató) mint Bérlő (továbbiakban: Bérlő) között,

alulírott helyen és időben az alábbi feltételek szerint:

I.

A Felek rögzítik, hogy 2010. október 01. napján bérleti szerződés (továbbiakban: Szerződés) jött létre közöttük, a Cegléd belterület 68 hrsz alatti, természetben Cegléd, Szabadság tér 1/A sz. alatt található 322 m2 alapterületű helyiségre vonatkozóan.

Felek a Szerződést módosították 2019. május 28. napján.

II.

Fentiek rögzítése után a Felek közös akarattal a Cegléd belterület 68 hrsz-ú, valóságban Cegléd, Szabadság tér 1/A sz. alatti 322 m2 alapterületű helyiségre vonatkozó Szerződést, valamint annak Módosítását az alábbiak szerint módosítják:

l) Az Alapszerződés 4.) pontja helyébe a következő rendelkezés lép:

„4.) Felek a helyiség bérleti szerződést határozatlan időre visszamenőleges hatállyal 2019. május 01. napjától meghosszabbítják.

Felek megállapodnak abban, hogy a Hasznosító a bérleti jogviszonyt 2030. június 30. napjáig rendes felmondással nem szünteti meg.

Felek rögzítik, hogy a Bérlő rendes felmondással bármikor jogosult a szerződést 3 (három) hónapos felmondási idővel felmondani.

2) A 2019. évi Szerződés módosításban rögzített, az Alapszerződés 14.) pontjának d.) pontjának alábbi rendelkezése törlésre kerül.

~~„d) Bérbeadó a bérleti szerződést hat hónapos felmondási idővel indoklás nélkül felmondhatja.”~~

3) Az Alapszerződés az alábbi 9.3.) ponttal egészül ki:

9.3.) A Hasznosító tulajdonosi hozzájárulását adja a Bérlemény átalakításához, a TETRATERV Mérnökiroda Kft. (székhely: 1098 Budapest, Dési Huber u. 20. III/5.) tervei alapján. A Bérlő saját maga viseli az átalakítási munkák költségét.

A Felek, a Szerződésnek, valamint annak módosításának a fenti változásokkal nem érintett pontjainak rendelkezéseit változatlan tartalommal hatályukban fenntartják.

A Felek a jelen szerződés-módosítást közös elolvasás és egyező értelmezés után, mint ügyleti akaratukkal mindenben megegyezőt, jóváhagyólag aláírták.

Cegléd, 2025. Budapest, 2025.

|  |  |  |  |
| --- | --- | --- | --- |
| ……………………………………………  Mótyán Krisztián ügyvezető  Hasznosító képviseletében | ……………………………………………………  dr. Sándor Marianna Seres Márton  ügyvezető igazgató ügyvezető igazgató  Bérlő  K&H Csoportszolgáltató Kft.  a K&H Bank Zrt. nevében és javára | | |
|  | | Ellenjegyzi:  ……………………………  Gombás Attila  vezérigazgató-helyettes |  |