|  |  |
| --- | --- |
| Ügyiratszám: C/1927-2/2025.  Előterjesztő: dr. Ferenczi Norbert elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** Beszámoló a 2024. évi Közbiztonsági Pályázati Keret felhasználásáról  **Melléklet**: 2024. évi Közbiztonsági Pályázati Keret elszámolása |
|  |

**ELŐTERJESZTÉS**

Cegléd Város Önkormányzata Képviselő-testületének

2025. február 13-i ülésére

**Tisztelt Képviselő-testület!**

Cegléd Város Önkormányzatának 2024. évi költségvetéséről szóló 3/2024. (II.22.) önkormányzati rendeletben a Jogi, Ügyrendi és Közbiztonsági Bizottság (a továbbiakban: Bizottság) által kezelt pályázati keretre 3.800.000 Ftösszeg került meghatározásra.

Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I.31.) önkormányzati rendelet (a továbbiakban: rendelet) alapján a Bizottság a pályázati támogatás elnyerésére két fordulós pályázatot írt ki, a támogatási keret 50 – 50 %-ának felhasználására. A 2023-as évtől a ceglédi polgárőr egyesületek is ezen pályázati keretből nyerhetnek el támogatást.

A **2024. I. fordulós Közbiztonsági Pályázati Keretből** elnyerhető támogatásra a pályázati kiírást követően határidőben 6 darab érvényes pályázat érkezett, a pályázatokban szereplő támogatási igény összesen 2.180.000 Ft volt. A Bizottság a 71/2024. (V.14.) JÜB határozattal bírálta el a pályázatokat, a hat pályázatot a **rendelkezésre álló 1.900.000 Ft keretösszegből** összesen **1.480.000 Ft-al** **támogatta,** ebből a polgárőr egyesületeknek 1.400.000 Ft támogatást biztosított. A pályázatok elbírálása után az I. fordulós keretben fel nem használt támogatási összeg 420.000 Ft volt.

A 85/2024. (VI.18.) JÜB határozattal került meghirdetésre a **2024. II. fordulós Közbiztonsági Pályázati Keretből** elnyerhető támogatások pályázati felhívása. A Közbiztonsági Keret II. fordulójában **rendelkezésre álló összeg 2.320.000 Ft** volt (az I. forduló maradványa 420.000 Ft, a II. fordulóban rendelkezésre álló keretösszeg: 1.900.000 Ft, összesen 2.320.000 Ft).

A pályázati felhívásra a pályázati határidőn belül 2 darab érvényes pályázat érkezett, a pályázatokban szereplő támogatási igény összesen 1.900.000 Ft volt. A Bizottság a 88/2024. (VIII.21.) JÜB és a 89/2024. (VIII.21.) JÜB határozatok alapján a **két pályázatot** (a pályázók a polgárőr egyesületek voltak)összesen **1.900.000 Ft** összegben **támogatta.**

A Közbiztonsági Pályázati Keret 2024. évi maradványai:

* 2024. évi Közbiztonsági Pályázati Keretben rendelkezésre álló 3.800.000 Ft összegből a Bizottság 3.380.000 Ft támogatást ítélt meg, a **fel nem használt keretösszeg 420.000 Ft**.
* Horti Pálné Cegléd, Eötvös tér 6. ¼. sz. alatti lakos szénmonoxid érzékelő beszerzésére kapott 20.000 Ft támogatást. Az ügyfél a támogatási szerződést nem írta alá, így a megítélt **20.000 Ft támogatás a 2024. évi maradvány részét képezi**.
* Horti Pál Cegléd, Petőfi u. 23. sz. alatti lakos szintén szén-monoxid érzékelő vásárlásra kapott 20.000 Ft támogatást, de a támogatási szerződést nem írta alá, így ez az összeg is a Közbiztonsági Pályázati Keret 2024. évi maradványának része.

A pályázókat postai úton kétszer értesítettük, illetve telefonon is egyeztettünk velük a szerződés aláírásáról.

A **Közbiztonsági Pályázati Keret 2024. évi maradványa** így összesen **460.000 Ft**, amely összeg az önkormányzat zárszámadásában maradványként fog megjelenni.

A 2024. évi Közbiztonsági Pályázati Keretből **kapott támogatással valamennyi nyertes pályázó elszámolt.**

A rendelet 19. § értelmében a Bizottság köteles beszámolni az előző évi pályázati elszámolások elfogadásáról, és támogatási keret felhasználásáról, amelyet jelen előterjesztés 1. sz. melléklete tartalmaz.

Az előterjesztést a **Jogi- Ügyrendi, és Közbiztonsági Bizottság és a Pénzügyi Ellenőrző Bizottság tárgyalja**. A Bizottságok véleményét helyben osztott anyag formájában terjesztjük a Képviselő-testület elé.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** **keretében**, az 50. § rendelkezései alapján – figyelemmel a KT. SzMSz 59. § rendelkezéseire – **egyszerű többségű** szavazati arányt igényel.

Cegléd, 2024. január 31.

dr. Ferenczi Norbert sk.

elnök

**Határozati javaslat**

**Cegléd Város Önkormányzata Képviselő-testülete**

1. Elfogadja a Jogi, Ügyrendi és Közbiztonsági Bizottságnak a jelen határozat elválaszthatatlan mellékletét képező beszámolóját a 2024. évi Közbiztonsági Pályázati Keret felhasználásáról.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző
2. Irattár

Az előterjesztést láttam: Dr. Diósgyőri Gitta

címzetes főjegyző

|  |  |  |  |  |  |
| --- | --- | --- | --- | --- | --- |
| **Sorszám** | **Támogatott neve** | **Támogatási összeg** | **Támogatott cél** | **Elszámolás** | **Megjegyzés** |
| 1. | Cegléd II. Polgárőr Egyesület | 700.000 Ft | Az egyesület működésének támogatása. | Elszámolt | - |
| 2. | Cegléd-Bede Polgárőr Egyesület | 700.000 Ft | Polgárőr járőrőzési tevékenység támogatása. | Elszámolt | - |
| 3. | Prohászka Andrásné | 20.000 Ft | Szén-monoxid érzékelő beszerzése a Cegléd, Örkényi út 8. sz. alatti ingatlanba. | Elszámolt | - |
| 4. | Kasóné Balázs Ilona Erika | 20.000 Ft | Szén-monoxid érzékelő beszerzése a Cegléd, Csengeri u. 1. B/4. sz. alatti ingatlanba. | Elszámolt | - |
| 5. | Horti Pálné | 20.000 Ft | Szén-monoxid érzékelő beszerzése a Cegléd, Eötvös tér 6. 1/4. sz. alatti ingatlanba. | - | A támogatási szerződést nem írta alá.Maradvány: 20.000 Ft. |
| 6. | Horti Pál | 20.000 Ft | Szén-monoxid érzékelő beszerzése a Cegléd, Petőfi u. 23. sz. alatti ingatlanba. | - | A támogatási szerződést nem írta alá.Maradvány: 20.000 Ft |
|  | **I. fordulós támogatás összesen:** | **1.480.000 Ft** (fel nem használt keretösszeg 420.000 Ft) | - | **I. fordulós fel nem használt támogatás:** | **40.000 Ft** |
| 7 | Cegléd-Bede Polgárőr Egyesület | 1.200.000 Ft | Polgárőr járőrözési tevékenység. | Elszámolt | **-** |
| 8. | Cegléd II. Polgárőr Egyesület | 700.000 Ft | Cegléd városának bel-, és külterületein a közbiztonság védelme és megerősítése. | Elszámolt | **-** |
|  | **II. fordulós támogatás összesen:** | **1.900.000 Ft** |  | **II. fordulós fel nem használt támogatás:** | **0 Ft** |
|  | **2024. évi fel nem használt keretösszeg:** | **420.000 Ft** |  | **2024. évi maradvány összesen:** | **460.000 Ft** |